Obitelj iz Njemačke preselila u Valpovo: 'Ovakav život želimo'

Obitelj Andreasa Lovrečića donijela je odluku i iz Njemačke preselila u Slavoniju. Iako su ih svi čudno gledali, oni su sigurni da su donijeli ispravu odluku. Ovakav život želimo živjeti, kažu

<p>U srpnju ove godine godine, Valpovo je dobilo nove stanovnike: <strong>Andreasa Lovrečića</strong> (36), njegovu zaručnicu <strong>Kathrin</strong> (36) i njihovu djecu <strong>Aelishu</strong> (9) i <strong>Moriesa</strong> (7), koji su se u Slavoniju doselili iz Njemačke. Priča o preseljenju obitelji iz jedne u drugu državi vjerojatno ne bi bila toliko zanimljiva da nije riječ o o njemačkim državljanima koji su odlučili napustiti uhodan život u Njemačkoj, u koju se svake godine odseli na desetke tisuća Hrvata, i sa svojom djecom početi posve nov život u Slavoniji, piše <a href="http://www.glas-slavonije.hr/378236/4/U-Hrvatskoj-je-zivot-kakav-zelimo-djeci">Glas Slavonije</a>.</p><p>- Otkako smo se doselili, ljudi nas ne prestaju čudno gledati i ispitivati zašto smo se odlučili doći baš u Hrvatsku, kada velik broj ljudi iz nje iseljava, rekao je Andreas.</p><h2>'Sve smo sigurniji u odluku'</h2><p>- Ali što smo duže tu. što smo više iskustava proživjeli, upoznali mentalitet ljudi i način života, postajemo sve sigurniji da smo donijeli dobru odluku, <strong>da je naša i budućnost naše djece upravo ovdje – u Slavoniji i Valpovu</strong>, gdje smo pronašli sve ono što smo od života tražili - na nesigurnom hrvatskom priča nam Andreas.</p><p>Kathrin i djeca ne znaju hrvatski, no Aelisha je krenula u treći, a Mories u drugi razred Osnovne škole u Valpovu. Polako počinju učiti hrvatski i sretni su kako su ih druga djeca prihvatila. </p><h2>Oduševljeni ugođajem i ljudima</h2><p>Andreasovi roditelji iz Općine Marijanci preselili su se u Njemačku početkom osamdesetih godina. Tamo je odrastao i školovao se, a u Hrvatsku nije dolazio godinama. </p><p>Preko društvenih mreža, uspostavio je kontakt s članovima obitelji iz Hrvatske i počeli su se zbližavati. Kako kaže, obitelj u Hrvatskoj srdačno je prihvatila rođaka iz Njemačke, pa su ubrzo pozvani na svadbu u Slavoniju 2015. Tom prilikom, ostali su oduševljeni, ljudima, sredinom i ugođajem. U Hrvatsku su s vratili prošle godine, a tom je prilikom Andreas na mostu kod ulaza u valpovački dvorac<strong> zaprosio i zaručio svoju Kathrin</strong>.</p><h2>Djeca se igraju, odrasli druže...</h2><p>Ubrzo je pao dogovor da obitelj svoj zajednički život nastavi u Valpovu. </p><p>Kathrin se odlučila pridružiti suprugu i nastaviti razvijati biznis s online prodajom umjetničkih predmeta od drveta koje Andreas sam izrađuje. S tim, kažu, mogu sasvim pristojno živjeti u Valpovu, gdje su iznajmili kuću.</p><p>Sada uživaju u posjetima rodbine, prijatelja i susjeda, u novim poznanstvima, druženjima s ljudima koji ih prihvaćaju i pomažu im. Uživaju i u odlascima na tržnicu, domaćoj slavonskoj hrani te kavama na gradskim terasama, a posebno im je, kažu, drago što se i u očima njihove djece pojavio sjaj slobode i sreće, za kojim su donedavno toliko čeznuli.</p><p>- Ne <strong>možemo se načuditi što ovdje djeca na poziv druge djece istog trenutka izlaze na ulicu i igraju se</strong>. U Njemačkoj smo se za to morali najaviti nekoliko dana ranije jer se od brojnih obveza djeca više uopće ne igraju. Odrasli se zbog posla od ranog jutra do kasne večeri više ne druže ni rodbinski, ni prijateljski, <strong>velika većina je stalno tmurna i bezvoljna i rijetko komuniciraju</strong>, a mi takav život jednostavno više nismo mogli podnositi i morali smo nešto promijeniti - ispričala je Kathrin koja je, iako Njemica, čeznula za drugačijim načinom života. </p><p> </p>